text: সোমবার, ১৭ জুন, ২০১৯, ০১:১৪:২০ 15:27
  লাইফস্টাইল ডেস্ক : আমাদের অনেকেরই সারাদিন বাইরে থাকতে হয় নানান কাজে। কারো অফিস, কারো ক্লাস, তাছাড়া আছে বিভিন্ন অনুষ্ঠানের ধকল।
  প্রতিদিন পোহাতে হয় যানজট, ধুলোবালি, অতিরিক্ত রৌদ্র আরও কত কি। এখন যেহেতু গ্রীষ্ম কাল, প্রচুর রোদের প্রকোপও থাকে সেই সাথে। যাদের শুষ্ক ত্বক, রোদে গেলে ত্বক আরও শুষ্ক হয়ে যায় আর রোদে পোড়া ভাব বাড়ে।
  চুলের প্যাক: যাদের চুল অনেক রুক্ষ তারা চুলে প্যাক হিসেবে টক দই লাগিয়ে রাখতে পারেন ১৫ মিনিট। তারপর শ্যাম্পু করে ফেলবেন। এতে করে চুলের কন্ডিশনারের কাজ হয়ে যাবে।
  এটা সপ্তাহে ৩ বার করতে পারেন। সাথে মধু মিশিয়ে দিলে চুল ডীপ কন্ডিশন হয়ে যাবে। চুলে কলা, টক দই , ডিম দিয়ে প্যাক বানিয়ে ব্যবহার করতে পারেন। খুসকির জন্য আমলা প্যাক দেওয়া যেতে পারে। কিন্তু আমলা প্যাক চুলকে শুষ্ক করে ফেলে,তাই প্যাক তৈরির সময় সামান্য নারিকেল তেল দিয়ে নিতে পারেন।
  এছাড়া সাথে মনে রাখবেন, কেবল রূপচর্চা আপনাকে সুন্দর করে তুলতে পারবে না। বরং দেহ সুস্থ থাকলেই ফুতে উঠবে সঠিক লাবণ্য। এর জন্য চাই সঠিক ডায়েট। প্রচুর পানি খেতে হবে।
  যাদের শাক সবজি খেতে ভালো লাগে না তারা রোজ একটা করে গাজর অথবা কমলা লেবু খান। কথায় আছে, যারা প্রতিদিন একটা করে গাজর খায় তারা কখনও বুড়ো হয় না। গাজর এ আছে প্রচুর ভিটামিন সি। গ্রীষ্মকাল এখন, বাজারে প্রচুর ফল। খাদ্য তালিকায় রাখুন এদের, সুস্থ থেকে নিজের অন্তর্নিহিত সৌন্দর্য ফুটিয়ে তুলুন।